پولاندا (بـ الپولاندى: Polska و الاسم الرسمى هوه جمهورية پولاندا: Rzeczpospolita Polska) هيا دوله فى وسط اوروپا , عاصمتها وارسو و لغتها الرسميه هيا الپولاندى پولاندا حوالينها المانيا م الغرب و التشيك و سلوفاكيا م الجنوب و اوكرانيا و بيلاروسيا و ليتوانيا م الشرق و بحر البالتيك و كالينينجراد اوبلاست (تبع روسيا) من الشمال. پولاندا عضو فى الاتحاد الاوروبى من اول مايو 2004 و عضو فى الناتو من سنة 1999 و عدد سكانها 38,116,000 و بكدا بتكون الدولة رقم 33 فى العالم على حسب عدد السكان. العاصمه بتاعة پولاندا هى مدينه وارسو و فيه مدن تانيه كبيره زى وودج و كراكوف و كاتوفيتش و جدانسك و كوروف. حوالى 96.74% م السكان بيعتبرو پولانديين اصليين و عايش معاهم اقليات تانيه اهمهم الروس و الالمان و السيليسيين و الاوكرانيين و الليتوانيين. الپولاندي هيه اللغه الرسميه فى پولاندا و الانجليزى و الالمانى هيه اكتر لغات بيدرسوها و بيتكلموها كلغات تانيه. اغلب الپولانديين مسيحيين تبع المذهب الكاتوليكى الرومانى.